Este posibil un al doilea val de COVID-19 în România? Răspunsul oferit de medicul Adrian Marinescu.
Experţii se aşteaptă la un al doilea vârf de COVID-19 în toamnă. Este posibil ca noul val să fie de o intensitate redusă. În România sunt 18.283 de cazuri de COVID-19, dintre care 11.630 de persoane s-au şi vindecat.
La trei luni de la primul caz de COVID-19 din România, probabil te întrebi când se va termina toată povestea? Scapi de epidemie sau revine din toamnă? În rândurile specialiştilor părerile sunt împărţite."Eu cred că e foarte probabil să avem un al doilea vârf în toamnă, când vine sezonul rece, el poate să fie de o intensitate redusă dacă învăţăm să convieţuim cu virusul, şi o facem armonios", declară Adrian Marinescu, medic primar boli infecţioase Institutul "Matei Balş".Medicul atrage atenţia că este foarte important ca numărul de cazuri să fie ţinut sub control pentru a nu suprasolicita spitalele."Virusul suferă mutaţii, nu majore, el poate să devină mai agresiv sau mai puţin agresiv, ce este important este ca numărul de îmbolnăviri să fie redus", mai spune Adrian Marinescu.În România sunt 18.283 de cazuri de COVID 19 dintre care 11.630 de persoane s-au şi vindecat.